**Zmluva o dielo č.180/OPERDFaFEAD/2019**

uzatvorená podľa § 536 a nasl. zák. č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „zmluva“)

# **Článok 1**

**Zmluvné strany**

* 1. **Objednávateľ:** Ústredie práce, sociálnych vecí a rodiny

Sídlo: Špitálska č. 8, 812 67 Bratislava

Štatutárny zástupca: Ing. Marián Valentovič, MBA, generálny riaditeľ   
a generálny tajomník služobného úradu

IČO: 30 794 536

DIČ: 2021777780

Bankové spojenie:

IBAN:

SWIFT/BIC:

Zapísaný ako: Rozpočtová organizácia, zriadená na základe zákona č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti v znení neskorších predpisov.

(ďalej len „objednávateľ“)

**1.2. Zhotoviteľ:**

Názov:

Sídlo:

V zastúpení:

IČO:

DIČ:

Bankové spojenie:

IBAN:

SWIFT/BIC:

Zapísaný v zozname autorizovaných stavebných inžinierov pod reg. číslom :

(ďalej len „zhotoviteľ“)

(objednávateľ a zhotoviteľ ďalej spoločne aj ako „zmluvné strany”)

* 1. Na základe úspešnej ponuky zhotoviteľa v procese zadávania zákazky s nízkou hodnotou podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) sa objednávateľ a zhotoviteľ dohodli na tom, že zhotoviteľ vykoná pre objednávateľa dielo podľa článku 2 tejto zmluvy.
  2. Zhotoviteľ berie na vedomie, že vykonanie diela podľa článku 2 tejto zmluvy je financované zo štátneho rozpočtu a následne refundované z Európskeho fondu regionálneho rozvoja (ERDF), a to z Integrovaného regionálneho operačného programu (IROP), prioritná os 2 - Ľahší prístup k efektívnym a kvalitnejším verejným službám so špecifickým cieľom 2.1.1- Podpora prechodu poskytovania sociálnych služieb a zabezpečenia výkonu opatrení sociálnoprávnej ochrane detí a sociálnej kurately (SPODaSK) v zariadení z inštitucionálnej formy na komunitnú a podpora rozvoja služieb starostlivosti o dieťa do troch rokov veku na komunitnej úrovni s kódom výzvy: IROP –PO2-SC211-2017-17.

# **Článok 2**

# **Predmet zmluvy**

* 1. Zhotoviteľ sa zaväzuje za podmienok uvedených v tejto zmluve, riadne a včas vykonať pre objednávateľa dielo : „ Projekt osadenia projektovej dokumentácie rodinných domov pre potreby Centra pre deti a rodiny Dedina Mládeže“ (ďalej aj ako „projektová dokumentácia“) a realizovať činnosti uvedené v tomto článku (ďalej spolu ako „dielo“) a objednávateľ sa zaväzuje, že riadne a včas vykonané dielo prevezme a zaplatí za jeho vykonanie dohodnutú cenu.

2.1.1 Projektová dokumentácia pre stavebné povolenie a realizáciu osadenia rodinného domu s administratívnym zázemím (ďalej len „RD s A“) na pozemok  par. č. KN C-884 a 885, LV č. 5698 **v k .ú. Hurbanovo**  na základe projektovej dokumentácie **Rodinný dom s administratívnym zázemím**, ktorú vypracoval Ing. arch. Ján Kunec s.r.o. - autorizovaný architekt č.opr.0382 AA, Prostĕjovská 4843/44, 080 01 Prešov pod arch. č. 13/2018 - november 2018.

2.1.2 Projektová dokumentácia pre stavebné povolenie a realizáciu osadenia rodinného domu bez administratívneho zázemia (ďalej len „RD bez A“) na pozemok  par. č. KN C- 1004/2 a 1007/2, LV č. 5698 **v k .ú. Hurbanovo**  na základe projektovej dokumentácie **Rodinný dom bez administratívneho zázemia**, ktorú vypracoval Ing. arch. Ján Kunec s.r.o. - autorizovaný architekt č. opr. 0382 AA, Prostĕjovská 4843/44, 080 01 Prešov pod arch. č. 13/2018- november 2018.

2.1.3 Projektová dokumentácia pre stavebné povolenie a realizáciu osadenia účelového rodinného domu (ďalej len „URD “) na pozemok  par. č. KN C-1903/1,1905/2 a 1906/2, LV č. 5698 **v k .ú. Hurbanovo**  na základe projektovej dokumentácie **Rodinný dom**, ktorú vypracoval Ing. arch. Ján Kunec s.r.o. - autorizovaný architekt č. opr. 0382 AA, Prostĕjovská 4843/44, 080 01 Prešov pod arch. č. 15/2018 - január 2019.

2.1.4 Zhotoviteľ prerokuje technické riešenie projektovej dokumentácie so všetkými dotknutými orgánmi štátnej správy a inými organizáciami a zapracuje ich prípadné vyjadrenia a stanoviská do projektovej dokumentácie.

2.1.5 Zhotoviteľ vypracuje podrobný položkový rozpočet pre osadenie stavby RD s A,RD bez A a URD a výkaz výmer. Výkaz výmer musí byť spracovaný vo formáte EXCEL, zavzorcovaný a zaheslovaný tak, aby sa dalo vstúpiť len do buniek v stĺpci „jednotková cena bez DPH“ .Súčasťou výkazu výmer stavebných prác a dodávok je položka „Vypracovanie energetického certifikátu„ v zmysle zákona č. 555/2005 Z. z. o energetickej hospodárnosti budov a o zmene a doplnení niektorých zákonov.

2.1.6 Zhotoviteľ odovzdá objednávateľovi projektovú dokumentáciu v:

a) šiestich (6) vyhotoveniach v tlačenej forme,

b) dvoch (2) vyhotoveniach v digitálnej forme na CD alebo DVD nosiči.

Podrobná špecifikácia projektovej dokumentácie je uvedená v prílohe č.1 Špecifikácia projektovej dokumentácie, ktorá tvorí neoddeliteľnú súčasť tejto zmluvy.

* 1. Zhotoviteľ sa zaväzuje v mene objednávateľa zabezpečiť právoplatné stavebné povolenia s vyjadreniami od dotknutých orgánov na základe splnomocnenia udeleného objednávateľom. Požiadavky k zabezpečeniu právoplatného stavebného povolenia určuje príslušný stavebný úrad. Tieto požiadavky je zhotoviteľ povinný rešpektovať.
  2. Zhotoviteľ sa zaväzuje počas realizácie stavieb rodinných domov zabezpečiť výkon autorského dozoru v rozsahu a obsahu Prílohy č. 4 Sadzobníka pre navrhovanie ponukových cien projektových prác a inžinierskych činností –UNIKA.
  3. Zhotoviteľ sa zaväzuje poskytnúť objednávateľovi odbornú súčinnosť pri vysvetľovaní súťažných podkladov v procese verejného obstarávania na výber zhotoviteľa stavebných prác v časti týkajúcej sa projektovej dokumentácie. Zhotoviteľ je povinný poskytnúť súčinnosť s odbornou starostlivosťou na základe písomnej resp. e-mailovej žiadosti objednávateľa bezodkladne, najneskôr do troch (3) dní od požiadania objednávateľa.

**Článok 3**

# **Termín a miesto plnenia**

* 1. Zhotoviteľ sa zaväzuje vykonať dielo podľa článku 2 tejto zmluvy a odovzdať ho objednávateľovi v týchto termínoch :

3.1.1 v rozsahu podľa článku 2 bodu 2.1., ktorý zahŕňa body 2.1.1 až 2.1.6 tejto zmluvy do šesťdesiat (60) dní odo dňa nadobudnutia účinnosti tejto zmluvy,

3.1.2 v rozsahu podľa článku 2 bodu 2.2. tejto zmluvy do deväťdesiat (90) dní odo dňa prevzatia projektovej dokumentácie objednávateľom,

3.1.3 v rozsahu podľa článku 2 bodu 2.3.tejto zmluvy :

začatie plnenia- dňom odovzdania staveniska zhotoviteľovi stavieb,

koniec plnenia- dňom nadobudnutia právoplatnosti kolaudačného rozhodnutia.

* 1. Zhotoviteľ je povinný bezodkladne písomne informovať objednávateľa o vzniku akejkoľvek udalosti, ktorá môže mať vplyv na riadne a včasné vykonanie diela.
  2. Dodržanie termínov plnenia podľa bodu 3.1. tohto článku zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Zhotoviteľ nie je v omeškaní plnením záväzku po dobu, počas ktorej nemohol plniť svoje povinnosti následkom okolností vzniknutých na strane objednávateľa, pričom termín plnenia sa o tento čas predlžuje bez nároku objednávateľa na uplatnenie zmluvných pokút.
  3. Miesto odovzdania diela podľa článku 2 bod 2.1. a bod 2.2. je adresa sídla objednávateľa a miesto výkonu autorského dozoru podľa článku 2 bod 2.3. je na pozemku parc. č. 884, 885, 1004/2, 1007/2, 1903/1, 1905/2, 1906/2, LV č. 5698, k. ú. Hurbanovo.

# **Článok 4**

# **Cena**

* 1. Dohodnutá cena za vykonanie diela v rozsahu článku 2 tejto zmluvy je stanovená v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a je doložená cenovou ponukou zhotoviteľa uvedenej v Prílohe č. 2. tejto zmluvy.
  2. Dohodnutá cena za vykonanie diela je nasledovná:

4.2.1 Cena časti diela uvedená v článku 2 bod 2.1., ktorý zahŕňa body 2.1.1 až 2.1.6 tejto zmluvy :

Cena bez DPH..................... EUR

DPH 20%.............................EUR

Cena diela s DPH.................EUR

(slovom ................ EUR )

4.2.2 Cena časti diela uvedená v článku 2 bod 2.2. tejto zmluvy :

Cena bez DPH..................... EUR

DPH 20%.............................EUR

Cena diela s DPH.................EUR

(slovom ................ EUR )

4.2.3 Cena časti diela uvedená v článku 2 bod 2.3. tejto zmluvy :

Cena bez DPH..................... EUR

DPH 20%.............................EUR

Cena diela s DPH.................EUR

(slovom ................ EUR )

4.2.4 Celková cena diela podľa článku 2 bod 2.1., 2.2. a 2.3. tejto zmluvy :

Cena bez DPH..................... EUR

DPH 20%.............................EUR

Cena diela s DPH.................EUR

(slovom ................ EUR )

* 1. Cena diela uvedená v tomto článku  bode 4.2. tejto zmluvy za vykonanie diela je konečná a záväzná počas celej doby trvania zmluvy.
  2. Cena diela uvedená v tomto článku  bode 4.2. tejto zmluvy za vykonanie diela zahŕňa všetky náklady súvisiace s vykonaním diela.
  3. Cena časti diela uvedená v tomto článku bode 4.2.1 tejto zmluvy za vykonanie časti diela v rozsahu podľa článku 2 bod 2.1 tejto zmluvy zahŕňa aj plnenie zhotoviteľa podľa článku 2 bodu 2.4. tejto zmluvy.

# **Článok 5**

# **Platobné podmienky**

* 1. Zmluvné strany sa dohodli na vykonaní diela bez zálohových platieb.
  2. Objednávateľ sa zaväzuje zaplatiť zhotoviteľovi za riadne a včas vykonané a odovzdané časti diela podľa článku 2 a 3 tejto zmluvy na základe zhotoviteľom vystavených faktúr cenu za vykonané časti diela v zmysle článku 4 tejto zmluvy. Zhotoviteľ je oprávnený vystaviť faktúru za riadne a včas vykonanú a odovzdanú časť diela, a to na základe podkladov pre vystavenie faktúry, ktorými sú:

5.2.1 v rozsahu podľa článku 2 bod 2.1.1 až 2.1.6 tejto zmluvy –za vypracovanie projektovej dokumentácie pre stavebné povolenie a realizáciu osadenia RD s A, RD bez A a URD, neoddeliteľnou súčasťou tejto faktúry bude zápis o odovzdaní a prevzatí vykonanej časti diela,

5.2.2 v rozsahu podľa článku 2 bod 2.2. tejto zmluvy –za zabezpečenie právoplatného stavebného povolenia, neoddeliteľnou súčasťou tejto faktúry bude zápis o odovzdaní a prevzatí vykonanej časti diela,

5.2.3 v rozsahu podľa článku 2 bod 2.3. tejto zmluvy –za výkon autorského dozoru po nadobudnutia právoplatnosti kolaudačného rozhodnutia.

* 1. Zhotoviteľom vystavená faktúra musí obsahovať:

-označenie povinnej a oprávnenej osoby, sídlo, IČO, IČ DPH,

-číslo faktúry,

-číslo tejto zmluvy,

-deň vystavenia a deň splatnosti faktúry,

-označenie peňažného ústavu a IBAN účtu, na ktorý sa má platiť,

-fakturovanú sumu,

-označenie diela,

-pečiatku a podpis oprávnenej osoby,

-prílohu podľa bodu 5.2 tohto článku.

5.4. Faktúru predloží zhotoviteľ objednávateľovi v štyroch (4) originálnych vyhotoveniach.

* 1. Lehota splatnosti vystavenej faktúry je šesťdesiat (60) dní odo dňa riadneho doručenia faktúry v listinnej podobe do podateľne objednávateľa.
  2. Zmluvné strany vzájomne konštatujú, že dohoda o lehote splatnosti faktúry zhotoviteľa podľa tohto článku zmluvy nie je v hrubom nepomere k právam a povinnostiam zhotoviteľa zo vzťahu založeného zmluvou.
  3. Faktúra sa považuje za uhradenú dňom odpísania vyfakturovanej sumy z účtu objednávateľa na účet zhotoviteľa. Ak nastane omeškanie platby faktúry z dôvodov na strane Štátnej pokladnice, nie je objednávateľ po túto dobu v omeškaní so zaplatením sumy uvedenej vo faktúre.
  4. Objednávateľ má právo vrátiť vystavenú faktúru zhotoviteľovi, ak vystavená faktúra neobsahuje náležitosti daňového dokladu podľa všeobecne záväzných právnych prepisov Slovenskej republiky alebo ak neobsahuje náležitosti podľa bodu 5.3. tejto zmluvy. Takto objednávateľom vrátenú faktúru zhotoviteľ podľa charakteru nedostatkov buď opraví alebo vystaví novú. V takom prípade sa zastaví plynutie lehoty splatnosti faktúry a nová šesťdesiat (60) dňová lehota splatnosti začne plynúť dňom riadneho doručenia opravenej alebo novej faktúry do podateľne objednávateľa.

# **Článok 6**

# **Práva a povinnosti zmluvných strán**

* 1. Zhotoviteľ sa zaväzuje pri vykonaní diela dodržiavať všeobecné záväzné predpisy, technické normy a ustanovenia tejto zmluvy.
  2. Objednávateľ sa zaväzuje pri vykonávaní diela poskytnúť zhotoviteľovi súčinnosť v nevyhnutne potrebnom rozsahu, spočívajúcu najmä v spresnení podkladov, odovzdaní doplňujúcich údajov, vyjadrení a stanovísk, ktorých potreba vznikne v priebehu plnenia tejto zmluvy, a to v lehote do troch (3) pracovných dní od požiadania zhotoviteľa o súčinnosť podľa tohto bodu.
  3. Zhotoviteľ sa zaväzuje, že projektovú dokumentáciu prerokuje s poverenými zamestnancami objednávateľa vo vzájomne dohodnutých termínoch a oprávnené požiadavky objednávateľa do projektovej dokumentácii bezodkladne zapracuje.
  4. Zhotoviteľ je povinný vykonať dielo na svoje náklady a na svoje nebezpečenstvo v termínoch dohodnutých v tejto zmluve.
  5. Zhotoviteľ sa zaväzuje spolupracovať pri realizácii verejného obstarávania na výber zhotoviteľa stavebných prác podľa projektovej dokumentácie a poskytnúť objednávateľovi a zhotoviteľovi stavebných prác súčinnosť pri vysvetľovaní projektovej dokumentácie a výkazu výmer. Súčinnosť podľa tohto bodu zmluvy poskytne zhotoviteľ diela bezodkladne; najneskôr do troch (3) pracovných dní od požiadania objednávateľa.
  6. Zhotoviteľ sa zaväzuje spolupracovať so zhotoviteľom stavebných prác pri ich realizácií a poskytnúť stanovisko k návrhom zmien a odchýlkam od projektovej dokumentácie, pri dodržaní technicko-ekonomických parametrov stavby, ktorá bude zhotovovaná podľa projektovej dokumentácie. Stanovisko podľa tohto bodu zmluvy poskytne zhotoviteľ na základe požiadavky objednávateľa do troch (3) pracovných dní. Po vzájomnej dohode zmluvných strán môže zhotoviteľ stanovisko podľa tohto bodu doručiť aj elektronicky(e- mailom) oprávnenej osobe objednávateľa.
  7. Zhotoviteľ sa zaväzuje uchovávať účtovnú, podpornú a inú dokumentáciu súvisiacu s plnením podľa tejto zmluvy minimálne do 31.12.2028 a do tejto doby strpieť výkon kontroly/auditu/overovania súvisiaceho s jeho plnením podľa tejto zmluvy kedykoľvek počas platnosti a účinnosti tejto zmluvy a súčasne aj počas platnosti a účinnosti Zmluvy o poskytnutí NFP pre projekt Centrum pre deti a rodiny Dedina Mládeže, a to oprávnenými osobami, ktorými sú najmä:

6.7.1 objednávateľ a ním poverené osoby,

6.7.2 Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

6.7.3 Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

6.7.4 Orgán auditu, jeho spolupracujúce orgány a osoby poverené na výkon kontroly/auditu,

6.7.5 Splnomocnení zástupcovia Európskej Komisie a Európskeho dvora audítorov,

6.7.6 Orgán zabezpečujúci ochranu finančných záujmov EÚ,

6.7.7 Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

6.8. Zhotoviteľ sa zaväzuje príslušným oprávneným osobám uvedeným v bode 6.7. tejto zmluvy poskytnúť za účelom výkonu auditu/kontroly potrebnú súčinnosť. V prípade, ak zhotoviteľ plní svoj zmluvný záväzok cez tretie strany, je povinný zabezpečiť, aby sa táto povinnosť vzťahovala aj na ne. Povinnosť strpieť audit/kontrolu podľa bodu 6.7. tejto zmluvy trvá počas celej doby platnosti a účinnosti tejto zmluvy a súčasne aj počas platnosti a účinnosti Zmluvy o poskytnutí NFP pre projekt Centrum pre deti a rodiny Dedina Mládeže. V prípade, že ešte nedošlo k plneniu z tejto zmluvy a výsledky administratívnej finančnej kontroly objednávateľa neumožňujú financovanie predmetu tejto zmluvy, objednávateľ je oprávnený bez akýchkoľvek sankcií odstúpiť od tejto zmluvy.

6.9. Oprávnené osoby na výkon kontroly/auditu/overovania na mieste podľa bodu 6.7. zmluvy sú oprávnené:

6.9.1 požadovať od zhotoviteľa, aby predložil originálne doklady a inú potrebnú dokumentáciu, záznamy dát na pamäťových médiách alebo iné doklady potrebné pre výkon kontroly/auditu/overenia na mieste a ďalšie doklady súvisiace s zmluvou v zmysle požiadaviek oprávnených osôb na výkon kontroly/auditu/overovania na mieste,

6.9.2 oboznamovať sa s údajmi a dokladmi, ak súvisia s predmetom kontroly/auditu/overovania na mieste,

6.9.3 vyhotovovať kópie údajov a dokladov, ak súvisia s predmetom kontroly/auditu/overovania na mieste.

# **Článok 7**

# **Odovzdanie a prevzatie diela**

7.1. Zhotoviteľ sa zaväzuje odovzdávať dielo po častiach v zmysle článku 2 a 3 tejto zmluvy.

7.2. Zhotoviteľ sa zaväzuje najmenej tri (3) pracovné dni pred odovzdaním jednotlivých častí diela, písomne vyzvať objednávateľa na ich prevzatie. Následne si zmluvné strany písomne resp. e-mailom dohodnú presný čas odovzdania a prevzatia, pri ktorom oprávnené osoby podpíšu zápis o odovzdaní a prevzatí vykonanej časti diela.

7.3. Zhotoviteľ a objednávateľ sa dohodli, že vlastnícke právo k časti  diela bližšie špecifikovanom v článku 2 bod 2.1. tejto zmluvy prechádza na objednávateľa okamihom prevzatia časti diela objednávateľom v zmysle zápisu o odovzdaní a prevzatí vykonanej časti diela.

# **Článok 8**

# **Zodpovednosť za vady diela, záruka**

* 1. Zhotoviteľ zodpovedá za to, že dielo (časti diela) je (sú) vykonané podľa platných predpisov pre túto činnosť, platných technických predpisov a noriem v čase vykonania diela.
  2. Zmluvné strany sa dohodli, že pre prípadné vady diela (časti diela) platia ustanovenia § 560 až §565 Obchodného zákonníka.
  3. Zhotoviteľ zodpovedá za vady diela (časti diela) v čase jeho odovzdania objednávateľovi. Dielo(časť diela) má vady, ak nezodpovedá podmienkam dohodnutým v tejto zmluve.
  4. Ak pri prevzatí diela (časti diela) objednávateľ zistí vady, dielo (časť diela) neprevezme a spíše so zhotoviteľom zápis o zistených vadách, spôsobe a termínoch ich odstránenia. Zhotoviteľ má povinnosť odovzdať dielo (časť diela) po odstránení vád.
  5. Ak objednávateľ zistí po prevzatí diela vady diela (časti diela), je povinný oznámiť vady diela (časti diela) bez zbytočného odkladu zhotoviteľovi, ale najneskôr do troch (3) pracovných dní odo dňa ich zistenia.
  6. Zhotoviteľ je povinný do troch (3) pracovných dní po uplatnení reklamácie vady diela (časti diela), predložiť objednávateľovi písomný návrh na odstránenie tejto vady a v prípade, že objednávateľ s týmto jeho návrhom súhlasí, je zhotoviteľ povinný reklamovanú vadu diela (časti diela) odstrániť do desiatich (10) pracovných dní od uplatnenia reklamácie vady diela (časti diela) objednávateľom, ak si s ním nedohodne iný termín vzhľadom na rozsah zistenej vady. Ak objednávateľ s návrhom nesúhlasí zhotoviteľa podľa predchádzajúcej vety nesúhlasí, predloží zhotoviteľovi svoj návrh.
  7. Na vypracovanú projektovú dokumentáciu zhotoviteľ poskytuje záručnú dobu šesťdesiat (60) mesiacov a začína plynúť odo dňa odovzdania projektovej dokumentácie objednávateľovi.

# **Článok 9**

# **Zmluvné pokuty**

9.1. V prípade omeškania zhotoviteľa s vykonaním a odovzdaním diela (časti diela) riadne a včas v dohodnutom čase plnenia podľa článku 3 bodu 3.1. tejto zmluvy má objednávateľ nárok na zmluvnú pokutu vo výške 0,1% z dohodnutej ceny jednotlivej časti diela uvedenej v článku 4 bode 4.2. tejto zmluvy za každý začatý deň omeškania.

9.2. V prípade omeškania objednávateľa so splnením peňažného záväzku alebo jeho časti má zhotoviteľ nárok na úroky z omeškania z nezaplatenej sumy vo výške podľa § 369 ods. 2 Obchodného zákonníka.

9.3. Zmluvné strany nie sú v omeškaní podľa vyššie uvedených bodov v prípade vyššej moci, resp. zásahu úradných miest, ak tieto skutočnosti bezodkladne písomne oznámia druhej strane, alebo sú okolnosti vyššej moci, resp. zásahu úradných miest všeobecne známe.

9.4. Nárok na náhradu škody spôsobenej porušením zmluvnej povinnosti, na ktorú sa viaže zmluvná pokuta, nie je týmto dotknutý.

# **Článok 10**

# **Trvanie zmluvy**

10.1. Zmluvné strany sa dohodli, že zmluva môže zaniknúť aj písomnou dohodou zmluvných strán, písomnou výpoveďou objednávateľa alebo odstúpením od zmluvy.

10.2. Dohoda o ukončení zmluvy musí byť písomná. V tomto prípade účinnosť zmluvy končí dňom, na ktorom sa zmluvné strany dohodli. Súčasťou dohody o ukončení tejto zmluvy musí byť aj spôsob vzájomného vyrovnania záväzkov a pohľadávok zmluvných strán.

10.3. Spôsob vzájomného vyrovnanie záväzkov a pohľadávok pri dohode o ukončení zmluvy bude závisieť od štádia v akom sa bude nachádzať plnenie predmetu zmluvy, tak aby boli vyúčtované všetky náklady vynaložené na plnenie predmetu zmluvy zhotoviteľom.

10.4. Objednávateľ môže aj bez uvedenia dôvodu ukončiť zmluvu výpoveďou s jednomesačnou výpovednou lehotou. Výpovedná lehota začína plynúť prvým dňom nasledujúcim po dni doručenia výpovede zhotoviteľovi.

10.5. Zmluvné strany sa dohodli, že odstúpiť od zmluvy je možné iba pri jej podstatnom porušení. Odstúpenie od zmluvy je účinné dňom doručenia odstúpenia od zmluvy v písomnej forme jednej zo zmluvných strán.

10.6. Za podstatné porušenie povinnosti zo strany zhotoviteľa sa považuje:

* + 1. neodovzdanie vykonaného diela (časti diela) v požadovanej kvalite a rozsahu podľa tejto zmluvy,
    2. omeškanie s dokončením a odovzdaním diela (časti diela) o viac ako 10 kalendárnych dní ako je stanovené v článku 3, bod 3.1. tejto zmluvy, ak sa zmluvné strany nedohodnú inak,
    3. opakované porušenie zmluvných podmienok, a to napriek predchádzajúcemu písomnému upozorneniu zo strany objednávateľa,
    4. neposkytnutie súčinnosti pri realizácii verejného obstarávania podľa článku 2, bod 2.4.

10.7. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktoré bolo do odstúpenia zrealizované.

10.8. Zmluvné strany sa dohodli, že účinky doručenia výpovede, ako aj odstúpenia od zmluvy nastávajú tiež dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.

# **Článok 11**

# **Záverečné ustanovenia**

11.1. Zmluvné strany sa v súlade s § 525 ods. 2 zákona č. 40/1964 Zb. Občiansky zákonník v znení neskorších predpisov dohodli, že v prípade vzniku pohľadávky zhotoviteľa voči objednávateľovi je zhotoviteľ oprávnený postúpiť pohľadávku na tretiu osobu len s predchádzajúcim písomným súhlasom objednávateľa.

11.2. V prípade ukončenia zmluvného vzťahu a v sporných prípadoch sa zmluvné strany riadia ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne záväznými právnymi predpismi.

11.3. Zmeny a dodatky tejto zmluvy je možné vykonať iba formou očíslovaných písomných dodatkov k tejto zmluve, ktoré podpíšu oprávnení zástupcovia oboch zmluvných strán a ktoré sa následne stanú neoddeliteľnou súčasťou zmluvy.

* 1. Táto zmluva podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
  2. Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  3. Zmluva je vyhotovená v ôsmich (8) rovnopisoch, z ktorých po ich podpise objednávateľ dostane šesť (6) rovnopisov a zhotoviteľ dostane dva (2)rovnopisy.
  4. Neoddeliteľnou súčasťou zmluvy je:

Príloha č.1. Špecifikácia projektovej dokumentácie

Príloha č. 2. Cenová ponuka na vykonanie diela

Príloha č. 3. Splnomocnenie

* 1. Zmluvné strany vyhlasujú, že si zmluvu riadne prečítali, jej obsahu porozumeli a že túto zmluvu uzatvárajú na základe ich skutočnej, vážnej, určitej a slobodnej vôli, že nebola uzatvorená v tiesni, pod nátlakom, ani za zvlášť jednostranne nevýhodných podmienok a na znak súhlasu s jej obsahom ju podpisujú.

**Za objednávateľa: Za zhotoviteľa:**

V Bratislave dňa V ....................... dňa ......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Marián Valentovič, MBA

generálny riaditeľ a

generálny tajomník služobného úradu